stanford-oval/wikipedia huggingface dataset:
Sinitaskurapu

| Sinitaskurapu |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Alaluokka::  Eumalacostraca
Lahko::  Kymmenjalkaiset Decapoda
Alalahko::  Pleocyemata
Osalahko::  Taskuravut Brachyura
Heimo::  Sinitaskuravut Portunidae
Suku::  Callinectes
Laji::  sapidus
Kaksiosainen nimi
 Callinectes sapidus  Rathbun, 1896  
Katso myös
   Sinitaskurapu Wikispeciesissä   Sinitaskurapu Commonsissa 
Infobox OKNimi-testi OK: 
Sinitaskurapu (Callinectes sapidus) on Atlantin valtameren länsireunalta kotoisin oleva taskurapulaji, joka kuuluu sinitaskurapujen Portunidae-heimoon. Se on kaupallisesti merkittävä erityisesti Yhdysvalloissa.
Ulkonäkö

Kun mukaan lasketaan sivupiikit, sinitaskuravun selkäkilpi on pituuttaan yli kaksi kertaa leveämpi. Täysikasvuisen yksilön selkäkilpi on keskimäärin 18 senttimetriä leveä ja 9–10 senttimetriä pitkä ja painaa 450–900 grammaa; naaras on hieman koirasta pienempi. Rapu on selkäpuolelta harmaanvihreä, sinivihreä tai ruskeanvihreä ja vatsapuolelta ja raajojen tyvestä valkoinen. Selkäkilvessä ja raajoissa on tavallisesti myös muita värisävyjä. Kilven eturaunassa on keskiviivan molemmin puolin 11 sakaraa, joista 2 keskimmäistä ovat leveät ja tylppä- tai teräväkärkiset ja 9 laitimmaista kapeammat ja teräväkärkiset. Aivan reunimmainen sakara on kehittynyt suureksi piikiksi, joka osoittaa suoraan sivulle. Pyrstön päättökilpi on suikea ja leveyttään pitempi. Ravulla on tappisilmät, joilla se pystyy näkemään lähes kaikkiin suuntiin samalla kertaa.
Muiden kymmenjalkaisten tapaan sinitaskuravulla on viisi raajaparia, joista etummaiset ovat kehittyneet voimakkaiksi saksiksi ja neljä takimmaista kävelyraajoiksi. Sakset ovat koirailla siniset ja sukukypsillä naarailla oranssit, ja niiden terissä on epätasainen hammaslaita ja varressa kolme piikkiä. Takimmaisten raajojen päät ovat kehittyneet uimiseen soveltuviksi litteiksi levyiksi. Rapu pystyy kasvattamaan itselleen uuden raajan menettämänsä tilalle kahden kuorenvaihdon kautta.
Levinneisyys

Sinitaskurapu on kotoisin Atlantin valtameren länsireunalta, jossa sen levinneisyysalue ulottuu Nova Scotiasta pohjoisessa Pohjois-Argentiinaan etelässä ja käsittää myös Bermudan, Länsi-Intian saaret ja koko Karibianmeren. Se on levinnyt ihmisen mukana myös Pohjanmereen ja Ranskan lounaisrannikolle Koillis-Atlantille, Adrianmeren pohjoisosiin, Espanjan ja Italian etelärannikolle Välimeressä sekä Japanin lähivesiin.
Elinympäristö

Sinitaskurapu elää matalikoilla ja estuaareissa liejuisessa tai hiekkaisessa pohjassa aina 90 metrin syvyyteen asti. Yleensä se pysyttelee liejuun kaivautuneena tai merikasvien sekaan piiloutuneena väijymässä saalista.
Sinitaskuravulla on usein loisia, joista ei tavallisesti ole sille juuri haittaa. Tavallisimpia ulkoloisia ovat erilaiset siimajalkaiset, madot ja juotikkaat ja sisäloisia siirat ja pienet madot. Sitä saalistavat aaltorummuttajat, haikarat, merikilpikonnat ja ihminen. Sen olemassaoloa uhkaavat myös merien hapenpuute ja saastuminen.
Lisääntyminen

Sinitaskurapu saavuttaa sukukypsyyden 12–18 kuukauden iässä. Sen kutuaika kestää joulukuusta lokakuuhun ja huipentuu kevään ja kesän aikana. Koiras kutee useita kertoja elämänsä aikana mutta naaras vain kerran. Parittelu tapahtuu pian naaraan viimeisen kuorenvaihdoksen jälkeen, minkä jälkeen koiras suojelee naarasta, kunnes tämän suojakuori on kovettunut.
Naaras säilyttää koiraan sukusoluja kehossaan 2–9 kuukautta, minkä jälkeen se laskee kerralla jopa kaksi miljoonaa munaa ja hedelmöittää ne koiraan sukusoluilla. Hedelmöitämisen jälkeen naaras siirtää munat vatsassaan sijaitseviin pieniin karvoihin ja kantaa niitä kaksi viikkoa, kunnes niistä kuoriutuu toukkia.
Toukista kehittyy aikuisia kahdeksan muodonvaihdoksen ja kahden kuukauden kuluttua. Ainoastaan yhdestä tai kahdesta naaraan laskemasta munasta kehittyy lopulta täysikasvuinen taskurapu, joka voi elää enimmillään kolmevuotiaaksi.
Ravinto

Sinitaskurapu ei ole valikoiva ravinnon suhteen: se syö paitsi ostereita, simpukoita ja muita pohjaeläimiä myös kaloja ja kasveja sekä haaskoja ja muuta eloperäistä ainesta.
Kalastus ja käyttö

Sinitaskurapu on kaupallisesti merkittävä erityisesti Yhdysvalloissa. 2000-luvulla sen vuotuinen kokonaissaalis oli 79 000–107 000 tonnia. Sitä myydään lähinnä tuoreena.
Sinitaskuravun kuorenvaihdos.
Vuotuinen kokonaissaalis tuhansina tonneina 1950–2007.
Skeppsholmsbron

Skeppsholmsbron, taustalla Skeppsholmen.
Skeppsholmsbron on Tukholman keskustassa sijaitseva silta, joka johtaa Blasieholmenin niemeltä Skeppsholmenin saarelle.
Ensimmäinen silta tälle paikalle rakennettiin 1640-luvulla, jolloin Skeppsholmen otettiin Ruotsin laivaston käyttöön. Gustaf de Geerin suunnittelema nykyinen silta rakennettiin vuosina 1859–1861. Se oli Ruotsin ensimmäisiä valssatusta takoraudasta tehtyjä siltoja ja se rakennettiin tunnetulla Motalan verstaalla. Sillassa on viisi aukkoa, joista jokaisen jänneväli on runsaat 30 metriä. Sillan kaiteisiin on kuvattu kuningas Kaarle XV:n monogrammi. Vuonna 1999 sillan keskiosa korvattiin uudella rakennelmalla, jossa ajoväylä on metrin alkuperäistä leveämpi. Muu silta restauroitiin.
Aiheesta muualla

Kuvia tai muita tiedostoja aiheesta Skeppsholmsbron Wikimedia Commonsissa
Sokkia

Sokkia Co., Ltd on japanilainen geodeettisten kojeiden ja mittalaitteiden mm. maanmittauksessa käytettävien takymetrien valmistaja ja tuotekehittäjä, joka on perustettu vuonna 1920 Sokkisha-nimellä. Sokkia-tuotteita käytetään maailmanlaajuisesti. Sokkian Euroopan keskus sijaitsee Hollannissa. Sokkialla on jälleenmyyjiä eri puolella maailmaa. Suomessa Sokkiaa edustaa Geostar Oy.
Aiheesta muualla

Sokkia.com
Sokkian Suomen edustajan Geostarin sivut
Paavo Raittinen

Paavo Raittinen -nimisiä henkilöitä ovat:
Paavo Raittinen (1886–1961), suomalainen osuustoimintaliikkeen vaikuttaja, yritys- ja pankinjohtaja
Paavo ”Jussi” Raittinen (1943–2024), suomalainen muusikko, säveltäjä, sanoittaja ja sovittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paavo Raittinen”, voi hakea sivunnimihaulla, laajalla sivunnimihaulla tai tekstihaulla.
Stefanus

Stefanus tai Stephanus on latinalainen miehen nimi, kreikkalaisperäisen Stefanos (Στέφανος) -nimen latinalainen muoto. Nimen vastineita eri kielissä ovat esimerkiksi suomalaiset Tapani, Tahvo ja Teppo, ruotsalaiset Stefan ja Staffan, englantilaiset Steven, Stephen ja Stephan sekä ranskalainen Étienne.
Tunnettuja Stefanuksia

Pyhä Stefanos, myös Pyhä Stefanus, varhaiskristillinen marttyyri
Paaveja:
Stefanus I (254–257)
Stefanus, joka valittiin paaviksi, mutta jota ei ehditty vihkiä piispaksi ennen hänen kuolemaansa kolmantena päivänä valintansa jälkeen. Ei lueta paaviksi.
Stefanus II (752–757)
Stefanus III (768–772)
Stefanus IV (816–817)
Stefanus V (885–891)
Stefanus VI (896–897)
Stefanus VII (929–931)
Stefanus VIII (939–942)
Stefanus IX (1057–1058)
Hallitsijoita, joiden nimenä on ollut Stefanus tai jokin tämän nimen muunnelma, mutta joista suomeksi käytetään nimeä Tapani:
Tapani Pyhä (unk. I. István), Unkarin kuningas (997–1038)
Tapani (engl. Stephen), Englannin kuningas (1135–1154)
Tapani III Suuri, (romaniaksi Ştefan cel Mare) Moldavian suuriruhtinas (1457–1504)
Muita:
Stefanos Aleksandrialainen (600-luku), bysanttilainen filosofi ja tähtitieteilijä
Stefanos Byzantionlainen (500/600-luku), bysanttilainen maantieteilijä ja leksikografi
Henricus Stephanus, Henri Estienne (1528/1531–1598), ranskalainen kirjanpainaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stefanus”, voi hakea sivunnimihaulla, laajalla sivunnimihaulla tai tekstihaulla.
Papirio Picedi

Papirio Picedi (1528 – 4. maaliskuuta 1614) oli italialainen katolinen kirkonmies. Hänet vihittiin papiksi vuonna 1596 ja nimitettiin Borgo San Donninon hiippakunnan piispaksi 8. tammikuuta 1603. Piispaksi konsekroinnin suoritti 19. tammikuuta Paolo Emilio Zacchia, jota avustivat Claudio Rangoni ja Giuseppe Ferrerio. 30. elokuuta 1606 Picedi sai nimityksen Parman piispaksi, jona hän toimi kuolemaansa saakka.
Oravivuori

Oravivuori
Korpilahtea Oravivuorelta
| --- | --- |
Tyyppi:  mäki 
Sijainti:  Korpilahti, Suomi
Korkeus merenpinnasta:  193 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Oravivuori on mäki Puolakassa Päijänteen tuntumassa entisessä Korpilahden kunnassa Jyväskylässä. Oravivuorella on noin kymmenmetrinen näkötorninakin toimiva kolmiomittaustorni, joka kuuluu Struven ketjuun. Oravivuori on yksi Suomen kuudesta suojellusta ketjuun kuuluvasta pisteestä. Wilhelm von Struven retkikunta kävi paikalla vuonna 1834. Oravivuoren huippu on 193 metriä korkea.
Aiheesta muualla

Kuvia tai muita tiedostoja aiheesta Oravivuori Wikimedia Commonsissa
Sophia Lillis

| Sophia Lillis |
| --- | --- |
 Sophia Lillis vuonna 2019.
Henkilötiedot
Syntynyt: 13. helmikuuta 2002 (ikä 22) New York, New York, Yhdysvallat
Ammatti:  näyttelijä
Näyttelijä
Aktiivisena:  2013–
Merkittävät roolit:   Beverly Marsh (Se)  Sydney Novak  (I Am Not Okay with This) 
Aiheesta muualla
IMDb 
Sophia Lillis (s. 13. helmikuuta 2002 New York, New York) on yhdysvaltalainen näyttelijä. Hän on parhaiten tunnettu Beverly Marshin roolista kauhuelokuvassa Se (2017).
Hän on myös näytellyt minisarjassa Sharp Objects ja Neiti Etsivää vuonna 2019 ilmestyneessä elokuvassa Neiti Etsivä kummitustalossa.
Sophia Lillis vuonna 2018.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Muuta |
| --- | --- | --- | --- |
| 2014 | A Midsummer Night's Dream | Rude Elemental | teatterituotanto |
| 2016 | 37 | Debbie Bernstein |  |
| 2017 | Se | Beverly Marsh |  |
| 2019 | Neiti Etsivä kummitustalossa | Neiti Etsivä |  |
| 2019 | Se: Toinen luku | nuori Beverly Marsh | jaettu rooli Jessica Chastainin kanssa |
| 2020 | Gretel & Hansel | Kerttu |  |
| Televisio> Vuosi | Televisio> Nimi | Televisio> Rooli | Televisio> Muuta | Televisio>  |
| --- | --- | --- | --- | --- |
| 2018 | Sharp Objects | nuori Camille Preaker | minisarja; jaettu rooli Amy Adamsin kanssa |  |
| 2020 | I Am Not Okay with This | Sydney Novak | päärooli |  |
Palkinnot ja ehdokkuudet

| Vuosi | Palkintogaala | Kategoria | Tulos |
| --- | --- | --- | --- |
| 2018 | MTV Movie Awards | Paras scared-as-sh**t-kohtaus | Ehdokkuus |
2018: 
| Saturn Awards | Paras lapsinäyttelijä | Ehdokkuus |  |
Aiheesta muualla

Sophia Lillis Internet Movie Databasessa. (englanniksi)
Sophia Flörsch

Sophia Flörsch vuonna 2021.
Sophia Flörsch (s. 1. joulukuuta 2000 Grünwald) on saksalainen autourheilija.
Vuonna 2023 hän liittyi Alpine Academy -ohjelmaan.
Ura

Flörsch aloitti uransa ajamalla Kartingia vuosina 2005-2014. Siellä hän ajoi muun muassa SAKC Championship ja ADAC German Championship -luokkia. Vuonna 2015 Flörsch siirtyi Ginetta Junior Championship -sarjaan. Hän saavutti sarjasta kaksi voittoa, yhden paalupaikan ja neljä palkintosijaa sijoittuen sarjapisteissä 11:ksi.
Ura > Formulat

Vuonna 2016 Flörsch aloitti formulaluokissa ja ajoi Saksan ADAC Formula 4 -sarjassa. Hän saavutti 25 pistettä ja sijoittui loppupisteissä 19:ksi. Vuonna 2017 Flörsch jatkoi ADAC F4 -sarjassa saavuttaen kaksi palkintosijaa ja 71 pistettä sijoittuen sarjan 13:ksi. Samana vuonna hän ajoi yhdeksän kilpailun verran Italian Formula 4 -sarjassa. Vuonna 2018 Flörsch siirtyi kesken kauden Euroopan Formula 3 mestaruussarjaan ajaen Van Amersfoort Racing -tallissa. Hän saavutti kaudella yhden pisteen ja sijoittui sarjapisteissä 22:ksi.
Marraskuussa 2018 Flörsch osallistui Macaon Grand Prix F3-kilpailuun. Itse kilpailussa Flörsch kolaroi Jehan Daruvalan kanssa, jonka seurauksena auto sinkoutui Hotel Lisboa käännöksen jarrutuksessa kovalla vauhdilla päin radan turva-aitaa ja sieltä valokuvaajien alueelle, jonka seurauksena hän osui myös Sho Tsuboin autoon ja kahteen valokuvaajaan sekä yhteen ratavirkailijaan. Flörschin ilmoitettiin olevan tajuissaan onnettomuuden jälkeen, ja hänet vietiin sairaalaan yhdessä Tsuboin, kahden valokuvaajan ja ratavirkailijan kanssa. Myöhemmin hänellä diagnosoitiin selkärangan murtuma, jonka vuoksi hänelle tehtiin seuraavana päivänä lähes 10 tuntia kestänyt leikkaus, jonka Van Amersfoort Racing -tallin päällikkö Frits van Amersfoort ilmoitti onnistuneeksi.
Vuonna 2019 Flörsch ajoi Formula Regional European Championship -sarjassa. Hän saavutti 149 pistettä ja sijoittui sarjassa seitsemänneksi. Marraskuussa 2019 Flörsch ajoi jälleen Macaon Grand Prix kilpailussa viime vuoden onnettomuuden jälkeen. Kilpailun hän kuitenkin joutui jälleen keskeyttämään. Vuonna 2020 Flörsch ajoi FIA Formula 3 Championship -sarjassa Campos Racing -tallissa. Hän ei saavuttanut yhtään pisteitä kauden aikana.
Vuonna 2023 Flörsch teki paluun formula-luokkiin ajaen F3-sarjassa PHM Racing by Charouz -tallissa.
Ura > Urheiluautosarjat

Vuonna 2020 Flörsch teki debyyttinsä urheiluautosarjoissa ja ajoi European Le Mans Series -sarjassa. Samana vuonna hän osallistui ensimmäisen kerran Le Mansin 24 tunnin ajoon yhdessä Tatiana Calderónin ja Beitske Visserin kanssa. Kilpailuissa he sijoittuivat luokkansa yhdeksänneksi ja kokonaiskilpailussa 13:ksi.
Vuonna 2021 Flörsch kilpaili DTM-sarjassa. Hän keräsi kaudella kahdeksan pistettä sijoittuen sarjapisteissä 18:ksi. Samana vuonna hän ajoi myös FIA World Endurance Championship -sarjassa LMP2-luokassa keräten 31 pistettä sijoittuen 13:ksi. Hän ajoi myös kauden viimeisen kilpailun European Le Mans Series -sarjassa ja saavutti kolmannen sijan. Vuonna 2022 Flörsch ajoi neljä kilpailua ELMS -sarjasssa ja saavutti kauden aikana yhden palkintosijan ja 23 pistettä sijoittuen sarjassa 13:ksi.
Sophia Flörsch vuoden 2019 Macaon Grand Prix kilpailussa.
Sophia Flörsch vuoden 2022 Le Mansin 24 tunnin ajossa.
Orazio Mei

Orazio Vincenzo Mei (kastettu 26. toukokuuta 1731 Pisa – 1. maaliskuuta 1788 Livorno) oli italialainen säveltäjä ja urkuri.
Mei sai musiikkikasvatusta lähipiiriltään. Hänen isänsä oli viulisti Francesco Mei ja setänsä tai enonsa urkuri Nicola Mei. Lisäksi häntä opetti Giovanni Carlo Maria Clari. Vuonna 1748 Mei sai nimityksen urkuriksi Pisan Cavalieri di Santo Stefano -kirkkoon. Vuosina 1759–1763 hän työskenteli Nicola Mein seuraajana Pisan tuomiokirkon urkurina. Vuodesta 1763 kuolemaansa Mei oli maestro di cappella Livornon tuomiokirkossa.
Mei sävelsi sekä hengellistä että maallista musiikkia. Tuotannon joukossa on muun muassa Stabat mater, josta julkaistiin imarteleva arvio Gazzetta toscana -lehdessä vuonna 1774.
Aiheesta muualla

IMSLP: nuotteja
Star Wars: Battlefront

| Star Wars: Battlefront |
| --- | --- |

Kehittäjä:  Pandemic Studios
Julkaisija:  LucasArts
Jakelija:  Steam, Humble Store, Microsoft Store ja GOG.com
Pelisarja:  Star Wars: Battlefront
Pelimoottori:  Zero
Julkaistu:  PlayStation 2, Windows, Xbox 21. syyskuuta 2004 Mac OS heinäkuu 2005
Lajityyppi:  ensimmäisen persoonan ammunta, kolmannen persoonan ammunta
Pelimuoto:  yksinpeli, moninpeli
Ikäluokitus:  PEGI: 12 ESRB: T  
Alusta:  Windows, Xbox, PlayStation 2, Macintosh
Jakelumuoto:  DVD, CD
Lisää peliartikkeleitaVideopelien teemasivulla
Infobox OK  : 
Star Wars: Battlefront on Pandemic Studiosin kehittämä ja LucasArtsin julkaisema toimintapeli. Peli julkaistiin syyskuussa 2004 Windowsille, PlayStation 2:lle ja Xboxille. Se on Tähtien sotaan perustuva Battlefieldien kaltainen pelisarja. Vuonna 2005 pelille julkaistiin jatko-osa Star Wars: Battlefront II.
Pelaaminen

Star Wars: Battlefrontissa pelaaja valitsee puolensa, jonka joukkoihin liittyy yksittäisenä sotilaana. Liittolaisina taistelee tavallisten rivisotilaiden lisäksi myös jedejä ja sithejä, kuten Darth Vader ja Luke Skywalker, mutta näillä ei pääse pelaamaan.
Pelissä on mahdollista ajaa myös yli kolmellakymmenellä erilaisella ajoneuvolla, kuten AT-AT:lla, X-siipisellä ja lumikiiturilla. Verkkopeli pääsee pelaamaan enintään 32 pelaajaa vastaan. Internetistä voi myös ladata lisäkenttiä ja ominaisuuksia, kuten Jabba the Huttin palatsin.
Alokas pystyy johtamaan yhtä miestä antamalla yksinkertaisia käskyjä. Kersantti johtaa kahta miestä, kapteeni kolmea ja kenraali neljää.
Aiheesta muualla

Star Wars: Battlefront MobyGamesissa (englanniksi)
Tähtien sota -videopelit
| --- | --- |
Toiminta:   The Empire Strikes Back (1982)  Return of the Jedi: Death Star Battle  Return of the Jedi: Ewok Adventure  Jedi Arena  Star Wars (1987)  Star Wars (1991)  Droids  The Empire Strikes Back (1992)  Super Star Wars  Super Star Wars: The Empire Strikes Back  Rebel Assault  Super Star Wars: Return of the Jedi  Shadows of the Empire  Rebel Assault II: The Hidden Empire  Masters of Teräs Käsi  Rogue Squadron  Demolition  Episode I: Battle for Naboo  Starfighter  Rogue Squadron II: Rogue Leader  Jedi Starfighter  The Clone Wars (2002)  Apprentice of the Force  Bounty Hunter  The New Droid Army  Rogue Squadron III: Rebel Strike  Flight of the Falcon  Kinect  Attack Squadrons (peruttu) 
Toimintaseikkailu:   Yoda Stories  Episode I: The Phantom Menace  Episode I: Jedi Power Battles  Episode I: Obi-Wan's Adventures  Obi-Wan  Episode II: Attack of the Clones  Lego Star Wars: The Video Game  Episode III: Revenge of the Sith  Lego Star Wars II: The Original Trilogy  Lethal Alliance  Lego Star Wars: The Complete Saga  The Force Unleashed  The Clone Wars – Jedi Alliance  The Clone Wars – Lightsaber Duels  The Clone Wars – Republic Heroes  The Force Unleashed II  Lego Star Wars III: The Clone Wars  1313 (peruttu)  Disney Infinity 3.0  Lego Star Wars: The Force Awakens  Jedi: Fallen Order  Lego Star Wars: The Skywalker Saga  Jedi: Survivor  Outlaws 
Ajopelit:   Episode I: Racer  Racer Arcade  Super Bombad Racing  Racer Revenge 
Roolipelit:   Galaxies  Knights of the Old Republic  Knights of the Old Republic II: The Sith Lords  The Old Republic  Uprising  Galaxy of Heroes 
Simulaatiopelit:   X-Wing  TIE Fighter  X-Wing vs. TIE Fighter  X-Wing Alliance  Droid Works  Squadrons 
Strategia:   Rebellion  Force Commander  Galactic Battlegrounds  Empire at War Forces of Corruption 
Ensimmäisen persoonan ammunta:   Dark Forces  Jedi Knight: Dark Forces II  Jedi Knight II: Jedi Outcast  Jedi Knight: Jedi Academy  Republic Commando 
Kolmannen persoonan ammunta:   Battlefront (2004)  Battlefront II (2005)  Battlefront: Renegade Squadron  Battlefront: Elite Squadron  Battlefront (2015)  Battlefront II (2017) 
Pulmapelit:   Angry Birds Star Wars  Angry Birds Star Wars II
PFK Lokomotiv Sofia

Profesionalei Futbolei Klub Lokomotiv Sofia (bulg. Професионален Футболен Клуб Локомотив София) on jalkapalloseura Sofian kaupungista. Seura pelaa kaudella 2021–22 maansa korkeimmalla sarjatasolla Efbet ligassa. Se on perustettu vuonna 1929. Lokomotiv Sofialla on voitettuna neljä Bulgarian mestaruutta vuosilta 1940, 1945, 1964 ja 1978. Bulgarian cupin se on voittanut 1948, 1953, 1982 ja 1995.
Paul Harrison

Paul Douglas Harrison (s. 11. helmikuuta 1955, Timmins, Ontario, Kanada) on entinen jääkiekkomaalivahti. Hänet varattiin NHL:ään kolmannella kierroksella varausnumerolla 40 Minnesota North Starseihin. Hän pelasi urallaan Minnesotan lisäksi Toronto Maple Leafsissa, Pittsburgh Penguinsissa Buffalo Sabresissa.
Paul varattiin myös WHA:han, mutta hän ei koskaan pelannut liigassa. Lopetettuaan uransa hän siirtyi poliisiksi Ontarioon. Nykyisin hän on mukana D.A.R.E -ohjelmassa opettamassa nuoria.
Star Citizen

| Star Citizen |
| --- | --- |
Kehittäjä:  Cloud Imperium Games
Julkaisija:  Cloud Imperium Games
Ohjaaja:  Chris Roberts
Suunnittelija:  Chris Roberts
Säveltäjä:  Pedro Camacho ja Geoff Zanelli
Pelimoottori:  Star Engine
Lajityyppi:  massiivinen monen pelaajan verkkopeli, ensimmäisen persoonan ammuntapeli, tieteisfiktiopeli (en), avaruussimulaatiopeli (en) ja avaruuskaupankäynti- ja taisteluvideopeli (d)
Pelimuoto:  moninpeli ja yhteistyömoodi
Ikäluokitus:  USK 12 
Alusta:  Microsoft Windows ja henkilökohtainen tietokone
Lisenssi:  Suljettu lisenssi
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Star Citizen on Cloud Imperium Gamesin (CIG) kehittämä tuleva avaruussimulaatiopeli ja MMORPG. Vuonna 2021 tuli täyteen kahdeksan vuotta pelin rahoituksen alkamisesta ja pelistä on osia saatavilla ennakkojulkaisuna alpha-vaiheessa.
Kehitys

Pelin kehittäjiin kuuluu Wing Commander -sarjasta tunnettu Chris Roberts. Pelin kehitys on rahoitettu joukkorahoituksella sekä myymällä avaruusaluksia ja muuta lisämateriaalia. Rahoitus on ylittänyt 400 miljoonaa dollaria marraskuussa 2021. Rahoittajiin kuuluu 3,3 miljoonaa henkilöä. CIG:tä on käsketty selventämään, että myytävät alukset eivät vielä ole pelissä vaan konsepteja. Syyskuussa 2022 uutisoitiin rahoituksen määrän ylittäneen puoli miljardia dollaria yli neljältä miljoonalta tukijalta.
CIG on kertonut avaavansa uuden studion Manchesteriin, joka kasvattaisi studion työntekijöiden määrän 400:sta tuhanteen työntekijään vuoteen 2026 mennessä. CIG:llä on lisäksi työn alla yksinpeliosuus Squadron 42, johon on liitetty tunnettuja Hollywoodin näyttelijöitä. Squadron 42 on seitsemän vuotta jäljessä suunnitellusta julkaisusta.
Vuonna 2016 CIG kertoi pelimoottorin vaihtamisesta Amazon Lumberyardiin: kehitys alkoi aiemmin CryEnginellä.
Aiheesta muualla

Star Citizen Wiki– Internetissä julkaistava wiki-pohjainen Star Citizen-tietosanakirja (englanniksi)
Orazio Vecchi

Orazio Vecchi
Orazio Vecchi (kaste 6. joulukuuta 1550 Modena – 19. helmikuuta 1605 Modena) oli italialainen säveltäjä.
Vecchi työskenteli tuomiokirkkojen maestro di cappellan asemassa Salòssa ja Modenassa. Ennen nimittämistään Modenan herttuanhovin maestroksi vuonna 1598 hän oli ollut kaniikkina tuomiokirkossa Correggiossa. Vecchin sävellysten joukossa on viidentoista kappaleen sarja L'Amfiparnaso (1597), jota on pidetty madrigaalikomediana. Teoksessa on draamallisuutta ja kontrasteja, mutta se eroaa selvästi tiestä, jonka oopperamuoto otti. Vecchin muuhun tuotantoon kuuluu esimerkiksi messuja, motetteja ja canzonettoja.
Aiheesta muualla

IMSLP: nuotteja
Paul Hasluck

| Paul Hasluck |
| --- | --- |

Australian kenraalikuvernööri
 30. huhtikuuta 1969 – 11. heinäkuuta 1974  
Edeltäjä:  Richard Casey
Seuraaja:  John Kerr
Kansanedustaja
 1949–1969  
Henkilötiedot
Syntynyt: 1. huhtikuuta 1905 Fremantle, Länsi-Australia
Kuollut: 9. tammikuuta 1993
Arvonimi: Sir
Paul Meernaa Caedwalla Hasluck (1. huhtikuuta 1905 – 9. tammikuuta 1993) oli australialainen historioitsija ja poliitikko, joka toimi  Australian kenraalikuvernöörinä 30. huhtikuuta 1969 – 11. heinäkuuta 1974.
Hasluck syntyi Fremantlessa Länsi-Australiassa. Hänen vanhempansa Ethel Meernaa Hasluck ja Patience Eliza Wooler olivat molemmat Pelastusarmeijan upseereja. Perhe muutti ennen pitkää Guildfordin lähiöön Perthiin, jotta pojalla olisi ollut paremmat mahdollisuudet opiskella. Hasluck opiskeli Länsi-Australian yliopistossa kahdessa eri rupeamassa ja teki gradunsa Australian alkuperäisasukkaiden kohtelusta vuonna 1940.
Toimiessaan eri tehtävissään Hasluck pyrki tyypillisesti tukemaan alkuperäisasukkaiden oikeuksia.
Hasluck avioitui vuonna 1932 Alexandra Margaret Martin Darkerin kanssa. Hän kuoli eturauhassyöpään 9. tammikuuta 1993 ja hänen vaimonsa myöhemmin samana vuonna. Hänen mukaansa nimettiin Länsi-Australiassa vaalipiiri vuonna 2001.
Paavo Raninen

Paavo Ilmari Raninen (k. 31. tammikuuta 2008 Tampere) oli suomalainen pianisti joka oli siviiliammatiltaan arkkitehti. Hän perusti Nokia Big Bandin marraskuussa 1989. Raninen sanoitti kappaleita, joita Acre Kari levytti. Ranisen tunnetuin sävellys on Rintamäkeläiset-sarjan tunnusmelodia "Pienviljelijän masurkka".
Aiheesta muualla

Paavo Ranisen sanoitustuotanto Suomen äänitearkistossa (1901–1999)
Paavo Ranisen sovitustuotanto Suomen äänitearkistossa (1901–1999)